**Tájékoztatás települési nemzetiségi önkormányzat jelöltek nyilvántartásba vételéhez szükséges eljárásról, ajánlóívek kiadásáról**

Tisztelt Választópolgár!

Ibrányban a Nemzeti Választási Bizottság 183/2019. számú Határozata 7. számú mellékletének I. pontja alapján Ibrányban **roma nemzetiségi** választás került kitűzésre. A választható **képviselők száma: 5 fő**. Szükséges (nemzetiségi névjegyzékben szereplő választópolgárok által aláírt )**ajánlások száma: 25.**

Az ajánlások kizárólag a Helyi Választási Iroda által az NVR rendszeréből kiadott szigorúan sorszámozott ajánlóíven gyűjthetők.

Az igénylő, vagy a jelöltként indulni szándékozó részére az **ajánlóívek kiadásának kezdő napja: 2019. augusztus 24. (szombat** ) ( 8.00 órától 16.00 óráig) , majd ezt követően munkanapokon folyamatosan 2019. szeptember 9-éig történik. Az aláírt, **ajánlóíveke**t nyilvántartásba vételre és ajánlások ellenőrzésére legkésőbb **2019. szeptember 9-én (hétfő) 16.00 óráig lehet leadni** a Helyi Választási Irodánál.

A nemzetiségi önkormányzati választáson **független jelölt nincs**. A választáson indulni kizárólag valamely nemzetiségi szervezet jelöltjeként lehet. Ez olyan nemzetiségi szervezet, egyesület ( párt és szakszervezet kivételével), ami alapszabályában - a nemzetiségi önkormányzati választás évét megelőzően legalább 3 éve, azaz 2016. január 1 – rögzített célja egy konkrétan megjelölt nemzetiség képviselete.

Bakosiné Márton Mária

HVI vezető